Frank Jensen (S), 2001-01-24:
Nu sammenblander hr. Skaarup to fuldstændig vidt forskellige sager.
Her var der altså tale om, at de spanske myndigheder ikke mente, at det forhold, som Ole B. Hansen var dømt for ved en dansk domstol, var en strafbar handling i Spanien.
Derfor kunne man ikke udlevere, selv om man i Spanien er forpligtet af den europæiske udleveringskonvention.
Man nåede først frem til på et meget, meget sent tidspunkt efter en meget, meget stor og ihærdig indsats fra mine medarbejdere i Justitsministeriet at overbevise de spanske myndigheder om, at de faktisk godt kunne udlevere efter de spanske regler og efter de forpligtelser, der påhviler også efter den europæiske udleveringskonvention.
Og så var der indtrådt forældelse. Det er baggrunden for, at jeg nu har fået Folketingets tilslutning hertil ved en lovgivning, at der ikke kan indtræde forældelse, når den pågældende dømte selv undslår sig påbegyndelse af afsoning.
Jeg er glad for at have fået Folketingets samtykke til det, så vi ikke får flere af den type sager.
Hurtig handling her.
Et problem opstår, regeringen handler, og lovgivningen bliver gennemført.
I den her konkrete sag har Folketinget også lovgivet.
Heri er forudsat, at indsatte kan få fri adgang til uddannelse og arbejde i afslutningen af deres afsoningsforløb, når de skal sluses tilbage til samfundet igen.
Her har jeg nu, på baggrund også af den konkrete sag, indskærpet et regelsæt, som gør det strammere.
Til gengæld er der ikke handlet forkert i den konkrete sag under det nugældende regelsæt.
Jeg mener til gengæld, at det er vigtigt at sikre, at det ikke bare skal være et væsentligt led, men det skal være et nødvendigt led i den pågældendes uddannelse.
Det vil vi nu sikre.
Jeg kan oplyse spørgeren om, at Kriminalforsorgens statistik også er tilgængelig for spørgerne. Spørgeren kan nemlig slå op i den statistik, som jeg hvert eneste år fremsender til hr. Peter Skaarup, men nu har jeg så gjort det, som jeg sædvanligt gør, nemlig udviser den meget store service, at jeg møder op her i Folketinget og fortæller det, hr. Peter Skaarup selv kunne have slået op.
Statistikken viser altså, at i Kriminalforsorgens institutioner er der i gennemsnit godt 100 indsatte, der har tilladelse til udgang, til arbejde, undervisning og uddannelse uden for fængslet.
I 1999 var tallet således 120 indsatte i gennemsnit, og i år 2000 var tallet 119.
Kriminalforsorgen har oplyst, at det ikke er muligt at udskille tallet af indsatte, der har udgang til undervisning og uddannelse.
et mindre antal.
Antallet af udgange til undervisning og uddannelse har således de seneste 2 år været ganske konstant, altså lige lidt over 100.
af den gode grund, som jeg jo også forstår optager spørgeren, at det er et vigtigt tema for befolkningen som helhed, men selvfølgelig ikke mindst for københavnerne og dem, der bor på Christianshavn. Jeg redegjorde i den forbindelse for, at den overordnede, langsigtede strategi for politiindsatsen i Christiania har som overordnet mål at normalisere forholdene, således at de kommer så tæt på situationen i den øvrige del af København som overhovedet muligt.
Jeg redegjorde også for, at forholdene i Christiania som bekendt er specielle, hvorfor erfaringerne fra mange års indsats har medført, at der løbende er udviklet koncepter til imødegåelse af de problemer, der kan opstå under politiets indsats i Christiania. Det har i den forbindelse haft en meget høj prioritet at undgå, at de involverede polititjenestemænd lider overlast.
Derfor har Københavns Politis synlige, uniformerede indsats i Christiania krævet tilstedeværelse af ganske store politistyrker.
Jeg har til brug for besvarelsen af spørgsmålet i dag indhentet en supplerende udtalelse fra politidirektøren i København.
Politidirektøren har i den forbindelse oplyst, at der er udviklet forskellige strategier for den politimæssige indsats i tilfælde af anmeldelse fra borgere omkring Christiania.
Politidirektøren har bl.a. oplyst, at det indgår som et led i politiets overvejelser, på hvilket sted det vil være bedst at foretage forskellige politiforretninger.
Visse mindre politimæssige opgaver behøver således ikke nødvendigvis at foregå foran indgangen til Christiania, men kan med fordel og uden besvær for anmelderen flyttes et stykke væk.
Politidirektøren har endvidere oplyst over for mig, at der på ingen måde er tale om, at politiet ikke kan færdes i og omkring Christiania.